قرصنة البربر هيا عمليات عملوها مسلمين ضد سواحل و سفن الدول الاوروبية المعاديه ليهم من القرن الستاشر لاوائل القرن التسعتاشر في منطقة غرب البحر المتوسط و على طول سواحل المحيط الاطلنطى الاوروبية و الأفريقية. كانت قواعد انطلاقهم منتشرة على طول سواحل شمال افريقيا فى مدن تونس و طرابلس و الجزاير و سلا و موانى المغرب. عمليات قرصنة البربر كانت على سواحل ايطاليا و فرنسا و اسبانيا و پورتوجال و انجلترا و نيديرلاند. كمان وصلو و هاجمو سواحل بلاد تانيه زى ايسلاندا و ايرلاندا. فى المده من سنة 1530 لحد سنة 1780 بيتقدر وصل عدد الأوروبيين المسيحيين اللى قراصنة البربر استعبدوهم فى شمال افريقيا بالخصوص فى الجزاير و تونس و طرابلس الغرب و أسطنبول و سلا ما بين مليون لمليون و 500 الف انسان. ده ما بيتضمنش عدد الأوروبيين المسيحيين اللى تم استعبادهم ف المغرب و غيرهم من القوى اللى كانت نشيطة ف البحر المتوسط. قرصنة البربر و تجارة العبيد و اختطاف الاوروبيين واستعبادهم كانو الاسباب المعلنه لما أساطيل بريطانيا و نيديرلاند و اسبانيا و دنمارك و السويد و امريكا و ايطاليا و فرنسا ضربت مدن الجزاير و وهران و طنجة والمرسى الكبير و قرطاج و طرابلس و الدار البيضا من سنة 1750 لحد سنة 1830 ما بين 5 ه 10 مرات لكل مدينه.